stanford-oval/wikipedia huggingface dataset:
Eliittikisat 2002
Osakilpailut > Lappeenranta

Lappeenrannan eliittikisat järjestettiin 18. elokuuta 2002.
Miehet
| Laji | 1>  sija | Aika /  tulos | 2>  sija | Aika /  tulos | 3>  sija | Aika /  tulos |
| --- | --- | --- | --- | --- | --- | --- |
| 100 m |  Markus Pöyhönen | 10,39 |  Patrick Johnson | 10,45 |  Tommi Hartonen | 10,48 |
| 200 m |  Tommi Hartonen | 20,77 |  Patrick Johnson | 21,10 |  Stefan Koivikko | 21,26 |
| 400 m |  Hamdan Al Bishi | 45,75 |  Kenji Tabata | 46,52 |  Jun Osakada | 46,68 |
| 800 m |  Bernard Kisilu | 1.45,82 |  Paul Korir | 1.45,96 |  Wilson Kirwa | 1.46,10 |
| 1 500 m |  Shedrack Kibet Korir | 3.38,44 |  Edwin Maranga | 3.40,02 |  Matt Lane | 3.43,22 |
| 5 000 m |  Willy Kirui | 13.36,02 |  Daniel Gachara | 13.37,50 |  David Tuwei | 13.39,23 |
| 110 m aidat |  Mubarak Attah | 13,81 |  Matti Niemi | 13,83 |  Marko Ritola | 13,88 |
| 400 m aidat |  Janne Mäkelä | 49,69 |  Ari-Pekka Lattu | 50,26 |  Vladislav Shirjajev | 50,77 |
| Kolmiloikka |  Jevgeni Plotnir | 16,20 |  Lauri Leis | 16,15 |  Johan Meriluoto | 15,80 |
| Kuulantyöntö |  Tepa Reinikainen | 20,02 |  Arsi Harju | 19,89 |  Ville Tiisanoja | 19,87 |
| Kiekonheitto |  Timo Tompuri | 62,94 |  Mika Loikkanen | 60,04 |  Pertti Hynni | 59,13 |
| Moukarinheitto |  Adrián Annus | 79,93 |  Olli-Pekka Karjalainen | 79,50 |  David Söderberg | 73,56 |
Naiset
| Laji | 1>  sija | Aika /  tulos | 2>  sija | Aika /  tulos | 3>  sija | Aika /  tulos |
| --- | --- | --- | --- | --- | --- | --- |
| 100 m |  Agné Visockaite | 11,45 |  Johanna Manninen | 11,48 |  Johanna Halkoaho | 11,97 |
| 400 m |  Milla Kelo | 55,36 |  Sanna Aaltonen | 55,70 |  Kirsi Mykkänen | 56,89 |
| 800 m |  Faith Macharia | 2.00,74 |  Larisa Chzao | 2.01,46 |  Suvi Myllymäki | 2.03,00 |
| 5 000 m |  Annemari Sandell | 16.04,19 |  Maria Söderström | 16.45,83 |  Kaisa Lettojärvi | 17.14,13 |
| 100 m aidat |  Johanna Halkoaho | 13,54 |  Manuela Bosco | 13,62 |  Emma Montell | 13,70 |
| 400 m aidat |  Tea Finni | 58,62 |  Svetlana Sagaydak | 59,08 |  Manuela Bosco | 59,09 |
| Seiväshyppy |  Tatjana Polnova | 460 |  Hanna Palamaa | 410 |  Natalia Belinskaja | 410 |
| Kolmiloikka |  Heli Koivula | 14,29 |  Jelena Ivanova | 13,83 |  Irina Vasiljeva | 13,75 |
| Moukarinheitto |  Sini Pöyry | 66,11 |  Merja Korpela | 61,67 |  Katri Räsänen | 58,19 |
| Keihäänheitto |  Niina Kelo | 52,59 |  |  |  |  |
Fleur Mellor

| Mitalit> Maa:   Australia.Naisten yleisurheilu. Olympialaiset  | Mitalit> Maa:   Australia.Naisten yleisurheilu. Olympialaiset  | Mitalit> Maa:   Australia.Naisten yleisurheilu. Olympialaiset  | Maa:   Australia> Naisten yleisurheilu. |
| --- | --- | --- | --- |
|  Kultaa | Melbourne 1956 | 4 × 100 m viestijuoksu |  |
Fleur Northey Mellor (Wenham; s. 13. heinäkuuta 1936) on entinen australialainen yleisurheilija. Hän kilpaili vuoden 1956 kesäolympialaisissa Melbournessa ja muodosti siellä kultaa voittaneen 4 × 100 metrin viestijuoksujoukkueen yhdessä Shirley Stricklandin, Norma Crokerin ja Betty Cuthbertin kanssa.
Supersonic

| ”Supersonic” Oasis |
| --- | --- | --- |

Singlen tiedot
 Albumilta: Definitely Maybe
 B-puoli: ”Take Me Away”
 Äänitetty : 19. joulukuuta 1993 The Pink Museum, Liverpool
 Julkaistu: 11. huhtikuuta 1994
 Formaatti: CD, LP, C-kasetti
 Tekijä(t): Noel Gallagher
 Tuottaja(t): Oasis, Mark Coyle
 Tyylilaji: rock, brittipop
 Kesto: 04.43
 Levy-yhtiö: Creation, Epic, Sony Music, Big Brother, Helter Skelter
Listasijoitukset
  Britannian singlelista 31.  Modern Rock Tracks 11.
Oasiksen muut singlet
|   | ”Supersonic” 1994 | ”Shakermaker” 1994 |
”Supersonic” on brittiläisen rockyhtye Oasiksen kappale ja ensimmäinen single. Se julkaistiin singlenä 11. huhtikuuta 1994 yhtyeen esikoisalbumilta Definitely Maybe, ja se nousi Britannian singlelistalla sijalle 31. Singleä on myyty Britanniassa yli 250 000 kappaletta. Yhdysvalloissa se nousi Billboardin Modern Rock Tracks -listan sijalle 11.
Kappaleen on kirjoittanut kitaristi Noel Gallagher, ja sen laulaa hänen veljensä Liam Gallagher. Noel Gallagher on sanonut ”Supersonicin” olevan sen helpon ja nopean syntytarinan johdosta eräs hänen suosikkikappaleistaan: kertomansa Gallagher kirjoitti kappaleen yhdeltä istumalta. Kappale myös levytettiin samana päivänä. ”Supersonicin” musiikkivideon brittiläisen version ohjasi Mark Szaszy, ja yhdysvaltalaisversion puolestaan Nick Egan. Brittiläinen musiikki- ja viihdelehti Q sijoitti ”Supersonicin” sijalle 20 sadan parhaan kitarakappaleen listallaan vuonna 2005, ja vuonna 2007 brittiläinen musiikkilehti NME valitsi sen sijalle 25 listassaan 50 Greatest Indie Anthems Ever.
”Supersonic” on mukana yhtyeen kokoelma-albumeilla Stop the Clocks (2006) ja Time Flies... 1994–2009 (2010). Alkuperäisen singlen B-puolina julkaistiin painoksesta riippuen joko kappale ”Take Me Away”, liveversio kappaleesta ”I Will Believe” tai white label -demo kappaleesta ”Columbia”. B-puolina julkaistut kappaleet sisältyvät vuonna 2014 julkaistun Definitely Mayben 20-vuotisjuhlapainoksen bonuslevylle.
Kappaleet

Kaikki kappaleet kirjoittanut Noel Gallagher, ellei toisin mainita.
CD CRESCD 176
"Supersonic – 4.44
Take Me Away – 4.30
I Will Believe (Live) – 3.46
Columbia (White label Demo) – 5.25
7" CRE 176
Supersonic – 4.44
Take Me Away – 4.30
12" CRE 176T
Supersonic – 4.44
Take Me Away – 4.30
I Will Believe (Live) – 3.46
Kasetti CRECS 176
Supersonic – 4.44
Take Me Away – 4.30
Japani EP ESCA 602
Supersonic
Shakermaker
Columbia (White label demo)
Alive" (8 track demo)
D'yer Wanna Be A Spaceman?
I Will Believe" (Live)
Aiheesta muualla

Oasis - Supersonic (Official Video) YouTubessa
Supersotilas

Supersotilas on kuvitteellinen Amalgam Comicsin luoma supersankari. Supersotilas on yhdistelmä Marvelin Kapteeni Amerikasta ja DC:n Teräsmiehestä. Aluksi Super-Soldier-kaavan ja aurinkoenergialle altistumisen yhdistelmä antaa Supersotilaalle laajan valikoiman erilaisia voimia, kuten yli-inhimilliset voimat, lentokyvyn, haavoittumattomuuden sekä lämpö- ja röntgennäön. Hahmon oikea nimi on sama, kuin Teräsmiehen alter-egolla, Clark Kent.
Viholliset

Galactiac (Galactusin ja Brainiacin yhdistelmä)
Tohtori Tuomiopäivä (Tohtori Doomin ja Tuomiopäivän yhdistelmä)
Ultra-Metallo (Sleeperin ja Metallon yhdistelmä)
Viherkallo (Punakallon ja Lex Luthorin yhdistelmä)
Evelina Haverfield

| Evelina Haverfield |
| --- | --- |
 Evelina Haverfield.
Henkilötiedot
Syntynyt: 9. elokuuta 1867 Kingussie Iso-Britannia
Kuollut: 21. maaliskuuta 1920 (52 vuotta) Bajina Bašta, Serbia
Kansalaisuus:  Iso-Britannia
Ammatti:  sairaanhoitaja
Evelina Haverfield (9. elokuuta 1867 Kingussie Iso-Britannia – 21. maaliskuuta 1920 Bajina Bašta, Serbia) oli brittiläinen feministi, naisten äänioikeuden puolesta taistelija sekä filantrooppi. Ensimmäisen maailmansodan aikana hän työskenteli Serbiassa sairaanhoitajana ja palasi sinne sodan jälkeen perustamaan orpokotia.
Evelina Scarlett meni 19-vuotiaana naimisiin majuri Henry Haverfieldin kanssa. Hän jäi leskeksi ja solmi uuden avioliiton John Blaguyn kanssa ja piti yhä ensimmäisen miehensä sukunimen. Avioliitto ei ollut onnellinen ja puolisot ajautuivat erilleen. Virallista eroa he eivät kuitenkaan ottaneet.
Vaikututtuaan Emmeline Pankhurstin toiminnasta Haverfieldistä tuli vannoutunut naisten äänioikeuden kannattaja ja hän otti osaa asiaa tukeneisiin mielenosoituksiin. Hänet pidätettiin kerran koska oli lyönyt poliisia. Kuulusteluissa hän ilmoitti, että ei kadu ja ottaa seuraavaksi mukaan revolverin. Näihin aikoihin hän tapasi Vera Holmen ja naisten läheinen ystävyys jatkui läpi elämän.
Ensimmäinen maailmansota alkoi vuonna 1914 ja Haverfield oli mukana perustamassa naisten vapaaehtoisia sairaanhoito- ja kenttäambulanssiryhmiä. Haverfieldistä tuli jälkimmäisen johtaja ja hän teki kaikkiin vaikutuksen sotilaallisuudellaan. Hänen ryhmänsä lähetettiin Serbiaan, minne Itävalta-Unkari oli sodan alussa hyökännyt.
Tilanne Serbiassa oli vaikea sodan julmuuden ja lavantautiepidemian vuoksi. Pelkästään naisista koostunut ambulanssiryhmä herätti ennakkoluuloja paikallisissa. Ennakkoluulot hälvenivät muun muassa Haverfieldin erinomaisten hevosten käsittelytaitojen vuoksi. Serbia kärsi sodassa murskatappion ja Haverfield evakuoitiin kotimaahansa, mutta Serbiasta tuli hänen asiansa. Hän perusti avustusorganisaation auttamaan serbisotilaita ja sotavankeja.
Sodan loputtua Haverfield palasi Serbiaan, missä oli humanitaarinen katastrofi. Hän ajeli paikkakunnalta toiselle auttaen hädänalaisia ja onnistui pelastamaan arviolta sata lasta nälkäkuolemalta orpokodissaan. Haverfield sai Serbiassa keuhkokuumeen ja kuoli. Hänet haudattiin sotilaallisin kunniamenoin.
Aiheesta lisää

Radeska, Tijana: Evelina Haverfield – The Scottish suffragette and freedom fighter The Vintage News.  1.5.2017. Viitattu 12.4.2021. (englanniksi)
Superseos

Nikkelivaltaisesta superseoksesta tehty käytetty kaasuturbiinin siipi
Superseoksilla tarkoitetaan metalliseoksia jotka säilyttävät mekaaniset ominaisuutensa korkeissa lämpötiloissa. Tyypillisesti superseosten pohjana on rauta, koboltti tai nikkeli. Lisäaineina käytetään volframia, molybdeeniä, tantaalia, niobiumia, titaania ja alumiinia. Karkean perusmäärittelynsä takia tähän ryhmään on luettu suuri määrä oleellisesti erilaisia metalliseoksia.
Superseosten sovelluskohteita ovat esimerkiksi metalliteollisuuden kuumaprosessien työkalut ja turbiinien siivet.
Nikkelivaltaiset superseokset

Esimerkiksi INCONEL ja NIMONIC seokset. Esimerkiksi yleisesti käytetty INCONEL 718 voidaan erkautuskarkaista ja muokata aina kovuuteen 42 HRC asti. Työkalumateriaalina säilyttää muotonsa ja lujuutensa aina 600 celsiusasteeseen asti.
Aiheesta muualla

13th International Symposium on Superalloys  The Minerals, Metals & Materials Society (TMS)
Special Metals Corporation mm INCONEL:n tuotemerkin omistaja
Summoning

| Summoning |
| --- | --- |

Tiedot
Toiminnassa:  1993–
Tyylilaji:  tunnelmallinen black metal
Kotipaikka:  Wien, Itävalta
Laulukieli:  englanti, Musta kieli
Jäsenet:  Silenius   Protector  
Entiset jäsenet:  Trifixion   Pazuzu (Raymond Wells)  
Levy-yhtiö:  Napalm Records
Infobox OKNimi-testi OK: 
Summoning on itävaltalainen kahden jäsenen, Sileniuksen ja Protectorin, black metal -yhtye. Summoningin kappaleiden sanoitukset ovat usein saaneet inspiraationsa J. R. R. Tolkienin tuotannosta. Yhtye ei tee keikkoja.
Historia > Alku

Silenius (Michael Gregor), Protector (Richard Lederer) ja Trifixion (Alexander Trondl) perustivat Summoningin  vuonna 1993.
Aikaisemmin Protector soitti rumpuja progressiivisesta metallia sekä thrash ja death metal -tyylejä yhdistelevässä Marlignom-yhtyeessä. Hän oli aloittanut muusikkouransa eräässä rockyhtyeessä ollessaan 15-vuotias sekä opiskellut neljä vuotta rumpujensoittoa musiikkiopistossa.
Silenius liittyi doom metal -yhtyeeseen nimeltä Shadow Vale ollessaan 16-vuotias. Hän oli myös opiskellut pianonsoittoa kuusi vuotta musiikkiopistossa. Ennen Summoningia Silenius soitti yhdessä Pazuzun kanssa yhtyeessä nimeltä Cromm. Kolmas Summoningin jäsen Trifixion oli soittanut aikaisemmin yhtyeessä nimeltä Pervertum.
Diskografia

| --- | --- |
 Studioalbumit Lugburz (1995)  Minas Morgul (1995)  Dol Guldur (1996)  Stronghold (1999)  Let Mortal Heroes Sing Your Fame (2001)  Oath Bound (2006)  Old Mornings Dawn (2013)  With Doom We Come (2018) EP:t Nightshade Forests (1997)  Lost Tales (2003)  Of Pale White Morns and Darkened Eves (2013)  As Echoes from the World of Old (2018) :  Demot Dark Ages I (1993)  Upon The Viking Stallion (1993)  Anno Mortiri Domini 1959 (1994)  PromoTape (1994)  Unreleased Keyboard Tracks (1994) Splitit The Urilia Text (1994,  w/ Pazuzu) Muut julkaisut Sounds of Middle-Earth (2007)
Aiheesta muualta

Yhtyeen kotisivut
Summoning Encyclopaedia Metallumissa (englanniksi)
Virallinen Summoning foorumi[vanhentunut linkki]
Summoning Myspacessa (englanniksi) (epävirallinen)
Summoning Last.fm:ssä (englanniksi)
Five Nights at Freddy’s 4

| Five Nights at Freddy’s 4 |
| --- | --- |

Kehittäjä:  Scott Cawthon
Julkaisija:  Scott Cawthon
Jakelija:  Steam, Google Play, App Store, Nintendo eShop, Microsoft Store ja PlayStation Store
Pelisarja:  Five Nights at Freddy’s
Pelimoottori:  Clickteam Fusion 2.5
Julkaistu:  Microsoft Windows 23. heinäkuuta 2015 Android 25. heinäkuuta 2015 iOS 3. elokuuta 2015
Lajityyppi:  selviytymiskauhu
Pelimuoto:  yksinpeli
Ikäluokitus:  ESRB: Teini-ikäisille  USK 12 
Alusta:  Android, iOS, Microsoft Windows, PlayStation 4
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK  : 
Five Nights at Freddy's 4 on Scott Cawthonin kehittämä selviytymiskauhupeli, joka julkaistiin 23. heinäkuuta 2015. Peli julkaistiin 25. heinäkuuta 2015 Androidille ja 3. elokuuta 2015 iOS:lle. Pelin traileri julkaistiin 13. heinäkuuta 2015.
Pelaaminen

Toisin kuin aiemmissa pelisarjan osissa, Five Nights at Freddy's 4 pelataan yövartijan kopin sijaan lapsen makuuhuoneessa. Pelaajan pitää puolustautua ensimmäisen pelin neljän pääanimatronicin - Freddy, Bonnie, Chica ja Foxy - painajaismaisilta versioilta pienen lapsen roolissa viisi yötä. Suojautuakseen Bonnielta ja Chicalta, pelaajan tulee raottaa hieman sivuilla olevia ovia ja kuunnella, jos toiselta puolelta kuuluu animatronicin hengittämistä. Mikäli hengitysääni kuuluu, ovi tulee sulkea hetkeksi aikaa ja sen jälkeen väläyttää taskulampulla. Jos oven takaa ei kuulu mitään, väläytä taskulampulla käytävään. Foxy pyrkii sisään myös ovista, mutta ei näin tehdessään hyökkää välittömästi vaan piiloutuu vaatekomeroon. Estääkseen sen jumpscaren pelaajan tulee tasaisin väliajoin väläyttää taskulampulla komeroon, jotta Foxy muuttuu hetkeksi painajaisanimatronicista pehmoleluksi. Freddy puolestaan hyökkää, jos pelaaja ei tarpeeksi usein karkota lampulla sängyltä Freddyn pienoisversioita "Fredletejä".
Jokaisen viiden yön välissä tulee retrotyylinen minipeli, jossa seurataan itkevän lapsen koettelemuksia isän ja isoveljen pahoinpitelyn kohteena. Öiden jälkeen pelaaja voi myös pelata Fun with Plustrap -minipeliä, jossa vastassa on "Plushtrap", kolmannessa pelissä esiintyvän Springtrapin pehmoleluversio. Tavoite on houkutella Plustrap X:llä merkittyyn kohtaan tietyn ajan sisällä. Onnistuessaan pelaaja saa seuraavaan yöhön kahden tunnin etumatkan, aloittaen kello kahdelta aamuyöstä.
Viidentenä yönä pelaaja puolustautuu ainoastaan yhdeltä animatronicilta, isolta keltaiselta karhulta "Nightmare Fredbear", joka hyökkää kaikkilla neljällä edellä mainitun robotin taktiikoilla. Kaikkien viiden yön läpi pelaaminen antaa ensimmäisen tähden ja avaa kuudennen yön. Siinä neljä pääanimatronicia piirittävät pelaajaa kello neljään asti, jolloin Nightmare Fredbear korvaa jälleen muut. Kuudennen yön voittaminen avaa vielä seitsemännen yön, jossa animatronicit ovat toistaiseksi aggressiivisimmillaan ja kello neljältä muut korvaa uusi animatronic "Nightmare". Seitsemännen yön voittaminen antaa kolmannen tähden, joka salaisen koodin kanssa avaa 20/20/20/20 -tason. Tämä on pelin vaikein taso, sillä animatronicien aktiivisuus on säädetty niin korkealla kuin mahdollista.
Juoni

Kolmannen yön 8-bittisessä minipelissä voi nähdä televisiossa vuosiluvun 1983, mistä on päätelty pelin sijoittuvan vuoteen 1983.
Sulo Cantell

Sulo Johannes Cantell (20. toukokuuta 1892 Pietari – 27. elokuuta 1955) oli suomalainen filosofian maisteri, biologi ja lehtori.
Cantell keräsi 1930-luvulla kansan keskuudesta perimätietoa Suomen luonnossa esiintyvien lääkekasvien käytöstä. Hän julkaisi vuonna 1936 yhdessä Väinö Saarnion kanssa kirjan Suomen myrkylliset ja lääkekasvit jossa lueteltiin 319 kasvia.
Sulo Cantell oli naimisissa vuodesta 1917 Toini Levanderin (s. 1893) kanssa.
Teokset

Cantell, Sulo & Saarnio, Väinö: Suomen myrkylliset ja lääkekasvit: niiden vaikuttavat aineet, vaikutukset elimistöön, lääkkeinä käyttö sekä rohdoksiksi keräily ja viljely. Kariston tietokirjoja 42. Karisto 1936
Cantell, Sulo: Vähänkyrön kunnan sähkölaitos vv. 1921–1946. Vähänkyrön kunnan sähkölaitos, Vähäkyrö 1947
Suomennokset

G. Venzmer: Vitamiinit ja terveys: Mitä vitamiinit ovat, missä niitä on ja mitä ne vaikuttavat. Kansa terveeksi, 6. Gummerus 1944.
Aiheesta muualla

Lisää luettavaa aiheesta Sulo Cantell on Wikiaineistossa  Luettelo Sulo Cantellin lehtiartikkeleista
Cantellin ja Saarnion kirja digitoituna Henriette's Herbal Homepage-sivustolla
Supersonic (albumi)

| Supersonic J>  J. Fad |
| --- | --- | --- |

Studioalbumin tiedot
 Äänitetty : 1987–1988
 Julkaistu: 6. heinäkuuta 1988
 Tuottaja(t): Eazy-E, Dr. Dre, DJ Yella, Arabian Prince
 Tyylilaji: hip hop, elektro
 Kesto: 32.34
 Levy-yhtiö: Ruthless
Listasijoitukset
  Top R&B/Hip-Hop Albums: 20.  Billboard 200: 49.
J. J. Fadin muut julkaisut
|   | Supersonic 1988 | Not Just a Fad 1991 |
Singlet albumilta Supersonic
 ”Supersonic” Julkaistu: kesäkuu 1988  ”Way Out” Julkaistu: 1988  ”Is It Love” Julkaistu: 1988
Supersonic on yhdysvaltalaisen hip hop -yhtyeen J. J. Fadin esikoisstudioalbumi, joka julkaistiin 5. heinäkuuta 1988 levy-yhtiöllä Ruthless Records. N.W.A:n jäsenet Eazy-E, Dr. Dre, DJ Yella sekä Arabian Prince toimivat albumin tuottajina. Albumi sijoittui Billboard 200 -musiikkilistan sijalle 49. sekä Top R&B/Hip-Hop Albums -listan sijalle 20.
Kappaleet

Supersonic – 3.53
Way Out – 2.49
Blame It on the Muzick – 3.47
In the Mix – 3.32
Eenie Meenie Beats – 2.55
My Dope Intro – 3.38
Let’s Get Hyped – 3.41
Now Really – 3.20
Time tah Get Stupid – 1.55
Is It Love – 3.04
Arvostelut

AllMusic:
Five Nights at Freddy’s: The Twisted Ones

| Five Nights at Freddy's: The Twisted Ones> Alkuperäisteos |
| --- | --- |
Kirjailija:  Scott Cawthon Kira Breed-Wrisley
Genre:  Kauhu Jännitys
Julkaistu:  27. kesäkuuta, 2017

Edeltävä:  Five Nights at Freddy's: The Silver Eyes
Seuraava:  Five Nights at Freddy's: The Fourth Closet
Löydä lisää kirjojaKirjallisuuden teemasivulta
Five Nights at Freddy: The Twisted Ones on vuonna 2017 julkaistu kauhuromaani ja jatko-osa ensimmäiseen kirjaan. Kuten aiemman osan, myös tämänkin on kirjoittanut Kira Breed-Wrisley ja Five Nights at Freddy's -pelisarjan luoja Scott Cawthon. Romaani perustuu löyhästi pelisarjan toiseen, kolmanteen ja neljänteen peliin.
Synopsis

On kulunut vuosi Freddy Fazbear's Pizzan karmeista tapahtumista ja Charlie yrittää jatkaa elämässään eteenpäin sekä keskittyä opiskeluun. Vaikka hän on innoissaan tuoreesta alusta uudessa koulussaan, hänen uniaan vainoavat painajaiset neljästä kauhistuttavasta robottimaskotista ja Freddy Fazbear's Pizzan murhaajasta. Charlie luulee, että hän on jättänyt pahimman taakseen, kunnes useita ruumiita löytyy koulun läheltä, joiden vammat ovat pelottavan tutun oloisia.
Ei aikaakaan, kun Charlie tuntee vetäytyvänsä takaisin hänen isänsä pelottavien luomusten maailmaan. Jokin kieroutunut ja verenhimoinen ajaa Charlieta takaa, ja jos se saa hänestä otteen, se ei päästä irti.
Aiheesta muualla

Five Nights at Freddy's Wiki
Five Nights at Freddy’s -pelisarja
| --- | --- |
Pääsarja::  Five Nights at Freddy’s (2014) • Five Nights at Freddy’s 2 (2014) • Five Nights at Freddy’s 3 (2015) • Five Nights at Freddy’s 4 (2015) • Five Nights at Freddy’s: Sister Location (2016)  Freddy Fazbear’s Pizzeria Simulator (2017) • Ultimate Custom Night (2018) • Five Nights at Freddy’s: Help Wanted (2019) • Five Nights at Freddy’s: Security Breach (2021) • Five Nights at Freddy’s: Help Wanted 2 (2023) •
Spin-off-pelit::  FNaF World (2016) • Five Nights at Freddy’s: Special Delivery (2019) • Freddy in Space 2 (2019) • Security Breach: Fury’s Rage (2021) • Freddy in Space 3: Chica in Space (2023) • Five Nights at Freddy's: Into the Pit (2024) •
Muuta::  Five Nights at Freddy’s (2014) • Five Nights at Freddy’s: The Silver Eyes (2015) • Five Nights at Freddy’s: The Twisted Ones (2017) • Five Nights at Freddy’s: The Fourth Closet (2018) • Five Nights at Freddy’s (elokuva) (ääniraita) (2023)
Suomen huumausainelaki

Suomen huumausainelakia (SDK 373/2008, ruots. narkotikalag) sovelletaan huumeiden ja niiden valmistuksessa käytettävien aineiden valvontaan.
Huumausainelaissa myös huumeen puhdistus on huumeen valmistusta. Huumelaissa mainitaan huumeiden yleiskieltäminen. Huumausaineen valmistusta on kaikki muu, millä huumetta saadaan aikaan, paitsi oopiumin, kokanlehtien, kannabiksen tai kannabishartsin erottelu niiden tuottokasveista.[lähde? ]
Viranomaiset tai tieteelliset tutkimuslaitokset saavat käsitellä huumeita tutkimuksissa tai huumeiden käytön ehkäisytyössä Lääkealan turvallisuus- ja kehittämiskeskus Fimean luvalla.
Aiheesta muualla

Huumelainsäädännön kehitys Neuvoa-antavat. THL
Suomen huoltoreitit

Suomen huoltoreitit ovat liikenneväyliä, joita myöten sodan tai muun kriisin yhteydessä maahan kuljetetaan ulkomailta aseita, ammuksia, humanitääristä apua ja kaupallisia tuotteita.[lähde? ] Aihe on noussut esiin vuonna 2023 Suomen pyrkiessä Naton jäseneksi yhdessä Ruotsin kanssa. Suomen puolueettomuuspolitiikan aikana ja nykyisin kauppameriliikenne toimii Tanskan salmien ja Itämeren kautta Keski-Eurooppaan. Reittiä pidetään haavoittuvana sotilaallisen kriisin aikana, minkä vuoksi on suunniteltu toista reittiä Ruotsin ja Norjan kautta Atlantille. Sekä Suomen että Ruotsin Nato-jäsenyys loisi suoran yhteysmahdollisuuden muihin Nato-maihin.
Historia

Talvisodan jälkeen välirauhan aikana Suomen huoltoreittinä toimi jäämerenreitti Liinahamarin satamaan, joka oli kriisiaikana lyhyen aikaa Suomen ainoa vienti ja tuontisatama. Tavaraa kuljetettiin junalla Rovaniemelle ja siitä edelleen autokuljetuksena Liinahamarin satamaan Jäämeren rannalle Petsamossa. Toimintaa varten perustettiin valtiovetoinen kuljetusliike Pohjolan liikenne. Alue kuitenkin menetettiin Jatkosodan päättyessä rauhansopimuksessa   Neuvostoliitolle.
Sointula (kaupunginosa)

Sointula on Valkeakosken 15. kaupunginosa itäisessa osassa kaupunkia. Sointulassa on Innalantien ja Sointulantien ympäröimä ostoskeskuksen ja päivänkodin alue. Riippusiltojen lenkki kulkee Sointulan kautta. Riippusillat myös kuuluvat Sointulaan. Sointula sijaitsee veden lähellä.
Sointula on hieman eristyksissä muusta kaupungista. Se sijaitsee Valkeakoskelta lähdettäessä Pälkäneentietä pitkin Pälkäneelle. Sointulaa rajoittaa etelässä Lumikorven teollisuusalue sekä idässä, lännessä ja pohjoisessa Mallasvesi. Apian leirintäalue sijaitsee Sointulan vieressä, ja Kirjaslampi sen luoteispuolella. Kirjaslammella on myös Kirjaslammen lava, jossa järjestetään tansseja kesäisin.
Innalan- ja Sointulantiellä sijaitsee kerrostalo-asuntoja ja Sointulan perällä on omakoti- ja rivitaloalue.
Suomihiphoppia

Suomihiphoppia on Warnerin vuodesta 2003 lähtien julkaistun kokoelmalevysarjan nimi. Levyt sisältävät nimensä mukaisesti suomalaista Hip hop/rap-musiikkia. Levyillä on myös kuultu artistien ennen julkaisemattomia kappaleita.
Kokoelmat

Suomihiphoppia Vol. 1 (2003)
Suomihiphoppia Vol. 2 (2003)
Suomihiphoppia Vol. 3 (2004)
Suomihiphoppia Vol. 4 (2004)
Suomihiphoppia Vol. 5 (2008)
Suomihiphoppia Vol. 6 (2009)
Sylvi Visapää

Sylvi Ragna Margaretha Visapää, vuoteen 1938 Backberg  (29. kesäkuuta 1902 Rauma – 21. syyskuuta 1995 Helsinki) oli opetusneuvos, joka teki elämäntyönsä partio- ja kristillisten järjestöjen parissa.
Sylvi Visapään vanhemmat olivat rautatieinsinööri Adolf Backberg ja Alina Ingeborg Malmström. Visapää tuli ylioppilaaksi 1920 ja valmistui ekonomiksi 1922. Hän oli Suomen kristillisten ylioppilaiden liiton sihteeri 1938–1943, Naisten työvalmiusliiton toiminnanjohtaja 1943, Suomen NNKY:n pääsihteeri  1946–1970, Suomen partiotyttöjärjestön ylijohtaja 1943–1951, Partiotyttöjen Maailmanliiton korkeimman johtoelimen maailmankomitean jäsen 1946–1952 ja puheenjohtaja 1950–1952, ensimmäisenä suomalaisena,  sekä NNKY:n maailmanjärjestön varapuheenjohtaja 1951–1963. Suomen Lähetysseuran palveluksessa Kiinassa Visapää oli 1931–1932. Opetusneuvoksen arvonimen hän sai 1970.